Bengt Magnusson (piispa)

Bengt Magnusson (k. 1236 tai 1237) oli ruotsalainen piispa. Magnusson oli Magnus Minnesköldin ja Ingrid Ylvan poika ja osa Bjälbon sukua. Sisaruksista tunnetuin oli Birger-jaarli.

Bengt Magnusson jatkoi veljensä Karlin työtä Linköpingin hiippakunnan piispana vuosina 1220–1236. Isoveli Karl Magnusson kaatui Baltiaan tehdyllä ristiretkellä. 

Magnusson teki aloitteen Linköpingin kirkon laajentamiseksi, ja rakennustöihin ryhdyttiin 1230-luvulla. Hän myös vihki käyttöön Visbyn tuomiokirkon vuonna 1225.

Lähteet 

Ruotsalaiset piispat
Linköpingin hiippakunta
Keskiajan henkilöt